

**ประกาศองค์การบริหารส่วนตำบลสะแกราช**

เรื่อง สอบราคาซื้อรถส่วนกลาง รถบรรทุก (ดีเซล) จำนวน 1 คัน (ครั้งที่ 2)

………………………………………………………………………………………………..……..

ด้วยองค์การบริหารส่วนตำบลสะแกราช มีความประสงค์จะสอบราคาซื้อครุภัณฑ์ยานพาหนะและขนส่ง ประเภทรถส่วนกลาง รถบรรทุก (ดีเซล) ขนาด 1 ตัน ขับเคลื่อน 2 ล้อ แบบดับเบิ้ลแค็บ จำนวน 1 คัน ราคากลาง 787,000 บาท โดยมีคุณสมบัติตามกำหนดราคามาตรฐานครุภัณฑ์ สำนักงานมาตรฐานงบประมาณ ดังนี้

1. รถบรรทุก (ดีเซล) ขนาด 1 ตัน

2. ขับเคลื่อน 2 ล้อ แบบยกสูง

3. แบบดับเบิ้ลแค็บ

4. ปริมาตรกระบอกสูบไม่ต่ำกว่า 2,400 ซีซี

5. ห้องโดยสารเป็นแบบดับเบิ้ลแค็บ 4 ประตู

6. เป็นกระบะสำเร็จรูป

7. เป็นราคารวมเครื่องปรับอากาศ

8. ราคารวมภาษีสรรพสามิต

(รายละเอียดอื่นเพิ่มเติมตามเอกสารแนบท้ายประกาศ)

**ผู้มีสิทธิเสนอราคาจะต้องมีคุณสมบัติดังต่อไปนี้**

1. เป็นผู้มีอาชีพขายพัสดุที่สอบราคาซื้อดังกล่าวโดยผู้เสนอราคาต้องแสดงหลักฐานเป็นตัวแทนจำหน่าย ผู้แทนจำหน่าย ผู้ประกอบการ หรือผู้ผลิตรถยนต์ดังกล่าวมาแสดงด้วย กรณีได้รับมอบอำนาจต้องทำหนังสือมอบอำนาจมาแสดงด้วย

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ รัฐวิสาหกิจ หรือของหน่วยการบริหารราชการส่วนท้องถิ่นและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นให้เป็นผู้ทิ้งงานตามระเบียบของทางราชการ

3. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลสะแกราช ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

4. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ และความคุ้มกันเช่นว่านั้น

5. ผู้เข้าเสนอราคาต้องส่งตัวอย่าง แคตตาล็อก หรือแบบรูป และรายละเอียดไปพร้อมกับใบเสนอราคา

กำหนดยื่นซองสอบราคา ในวันที่ 2 เดือน มิถุนายน พ.ศ.2557 ถึงวันที่ 13 เดือน มิถุนายน พ.ศ. 2557 ณ องค์การบริหารส่วนตำบลสะแกราช ตั้งแต่ระหว่างเวลา 08.30 น. ถึง 16.30 น. โดยในวันที่ 13 เดือน มิถุนายน พ.ศ.2557 ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ **(วันที่ 13 เดือนมิถุนายน พ.ศ.2557 จะไม่รับซองสอบราคา ที่สำนักงาน อบต.สะแกราช )**

/กำหนด.........

-2-

กำหนดเปิดซองสอบราคาในวันที่ 16 เดือน มิถุนายน พ.ศ. 2557 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ

ผู้สนใจติดต่อขอรับซื้อเอกสารสอบราคา ในราคาชุดละ 1,000.- บาท ได้ที่ ที่ทำการองค์การบริหารส่วนตำบลสะแกราช หมู่ที่ 11 ตำบลสะแกราช อำเภอปักธงชัย จังหวัดนครราชสีมา ระหว่างวันที่ 2 เดือน มิถุนายน พ.ศ. 2557 ถึง วันที่ 13 เดือน มิถุนายน พ.ศ. 2557 ตั้งแต่เวลา 08.30 น. ถึง 16.30 น. ดูรายละเอียดได้ที่เว็บไซค์ www.sakarat.go.th หรือสอบถามทางโทรศัพท์หมายเลข ๐๔๔-๓๖๐๒๘๙ ในวันและเวลาราชการ

www.sakarat.go.th และ www.gprocurement.go.th

ประกาศ ณ วันที่ 2 เดือน มิถุนายน พ.ศ. 2557

(นายสมบูรณ์ ทูลบุญลินทร์)

นายกองค์การบริหารส่วนตำบลสะแกราช

**รายละเอียดแนบท้ายประกาศสอบราคาซื้อ เลขที่ 2/2557**

**ครุภัณฑ์ยานพาหนะและขนส่ง**

**ตามประกาศองค์การบริหารส่วนตำบลสะแกราช อำเภอปักธงชัย จังหวัดนครราชสีมา**

**ลงวันที่ 2 มิถุนายน 2557**

**คุณลักษณะเฉพาะ**

1. รถยนต์บรรทุก (ดีเซล) ขนาด 1 ตัน

* ขับเคลื่อน 2 ล้อ แบบดับเบิ้ลแค็บ ล้อเป็นแบบอัลลอยด์ ขนาดไม่น้อยกว่า 16 นิ้ว พร้อมอะไหล่

1. ปริมาตรกระบอกสูบไม่ต่ำกว่า 2,400 ซีซี
2. เป็นกระบะสำเร็จรูป พร้อมพื้นรองกระบะ
3. ห้องโดยสารเป็นแบบดับเบิ้ลแค็บ 4 ประตู
4. เกียร์ธรรมดา
5. เครื่องยนต์ดีเซล 4 สูบ 16 วาล์ว เทอร์โบอินเตอร์คูลเลอร์
6. ระบบห้ามล้อหน้าดิสก์เบรกมีครีบระบายความร้อนหลังดรัมเบรก ระบบป้องกันล้อล็อก ABS
7. กระจกด้านหน้านิรภัย 2 ชั้น กระจกประตูปรับด้วยระบบไฟฟ้าทั้ง 4 บาน
8. ระบบช่วงล่างตามมาตรฐานโรงงานผู้ผลิต พ่นกันสนิม
9. ระบบขับเลี้ยวพวงมาลัยเพาเวอร์ ปรับระดับสูง-ต่ำได้
10. ติดตั้งฟิล์มกรองแสง ชนิดป้องกันแสง UV ได้
11. มียางปูพื้นทั้งด้านหน้าและด้านหลัง
12. ติดตั้งกันสาดประตูทุกบาน
13. ชุดอุปกรณ์ประจำรถ และอุปกรณ์อื่นๆ
14. เป็นราคารวมเครื่องปรับอากาศ
15. เป็นราคารวมภาษีสรรพสามิต

**คุณลักษณะเพิ่มเติม**

1. พร้อมพ่นตราสัญลักษณ์ขององค์การบริหารส่วนตำบลสะแกราช ขนาดกว้าง ยาวไม่น้อยกว่า 18 เซนติเมตร และอักษรชื่อเต็มขององค์การบริหารส่วนตำบลสะแกราช ขนาดสูงไม่น้อยกว่า 5 เซนติเมตร หรือชื่อย่อขนาดสูงไม่น้อยกว่า 7.5 เซนติเมตร พร้อมเลขครุภัณฑ์ และข้อความ **”ใช้ในราชการเท่านั้น”** โดยให้พ่นสีขาวเว้นแต่ใช้สีขาวแล้วไม่เห็นชัดเจนให้ใช้สีอื่นแทนไว้ด้านข้างนอกรถยนต์ทั้งสองข้างตรงประตูทั้งสองด้าน
2. ผู้ขายจะต้องเป็นผู้ผลิตและจำหน่าย หรือตัวแทนจำหน่ายรถยนต์ยี่ห้อที่เสนอราคา โดยมีเอกสารหลักฐานมาแสดงในวันยื่นเอกสารเสนอราคา
3. ราคาที่เสนอเป็นราคารวมเครื่องปรับอากาศ เป็นราคารวมภาษีสรรพสามิต ภาษีมูลค่าเพิ่ม รวมค่าธรรมเนียมจดทะเบียนรถ , พ.ร.บ. ค่าขนส่ง, ค่าภาษี, ค่าอุปกรณ์ประกอบประจำรถและค่าใช้จ่ายอื่นๆ ที่เกี่ยวข้อง
4. องค์การบริหารส่วนตำบลสะแกราช **“จะชำระราคาให้ผู้ขาย”** เมื่อผู้ขายได้ส่งมอบรถยนต์และโอนทะเบียนให้กับผู้ซื้อแล้ว
5. ขณะผู้ขายส่งมอบรถให้คณะกรรมการตรวจรับพัสดุ ต้องมีน้ำมันเชื้อเพลิง และน้ำมันอื่นเต็มตามมาตรฐานที่ผู้ผลิตกำหนด พร้อมจะใช้งานได้ทันที
6. ผู้ขายต้องรับประกันคุณภาพตามมาตรฐานผลิตภัณฑ์ของสินค้า ในกรณีที่มีความเสียหายที่เกิดขึ้นกับตัวรถ หรือความบกพร่องจากการผลิต อย่างน้อย 1 ปี

(นายสมบูรณ์ ทูลบุญลินทร์)

นายกองค์การบริหารส่วนตำบลสะแกราช